《徐铉小篆千文帖赞》
宋代·岳珂

於惟骑省，神艺造古。
狝兔璇窟，吸蜍银浦。
千文爰袭，百体具举。
庆云澄霭，清风垂露。
鸟迹观象，鱼书辨鲁。
仓创籀述，峄夸咸诅。
如周金版，如岐石鼓。
制比邈健，势穷斯妩。
游史逊妍，冰书挈度。
悠悠千载，孰是去取。
寥寥几人，他莫比数。
世遗赵璧，宝及康瓠。
{左目右宾}心何尚，徵睫何睹。
表而出之，光我书府。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。